tartuNLP/wikipedia-smugri-20251201 huggingface dataset:
Raamattu ja huumori

Raamattu ja huumori yhdistetään harvoin, sillä Raamattua pidetään usein vakavana ja pyhänä tekstinä, mutta siinä esiintyy monenlaisia koomisia elementtejä, jotka tukevat sen opetuksia. Huumori ilmenee sanaleikeissä, tilannekomiikassa, ironian ja satiirin kautta sekä odotusten vastaisissa käänteissä, jotka tuovat teksteihin inhimillisyyttä ja syventävät niiden sanomaa.
Sanaleikit ja nimien huumori.
Raamatun huumori perustuu usein alkuperäiskielten sanaleikkeihin, jotka liittyvät nimiin tai tapahtumiin. Esimerkiksi Iisakin nimi, joka merkitsee hepreaksi naurua, kytkeytyy hänen syntymäkertomukseensa. Vanhan testamentin hahmo Nabal, jonka nimi tarkoittaa typerystä, kuvataan toimivan nimensä mukaisesti. Susannan kertomuksessa väärien syyttäjien kohtaloa korostetaan sanaleikeillä. Käännöksissä nämä kielelliset vivahteet voivat jäädä huomaamatta, mikä hankaloittaa huumorin tunnistamista.
Tilannekomiikka.
Tilannekomiikkaa esiintyy erityisesti Uuden testamentin kertomuksissa. Esimerkiksi Pietarin toistuvat kieltämiset Jeesuksen suhteen ja hänen epäonnistunut yrityksensä päästä ystäviensä luo, jotka eivät usko hänen vapautuneen vankilasta, sisältävät koomisia piirteitä. Samoin Sakkeus, joka kiipeää puuhun nähdäkseen Jeesuksen pienen kokonsa vuoksi, ja Eutykhios, joka nukahtaa ja putoaa ikkunasta Paavalin pitkän saarnan aikana, edustavat humoristisia tilanteita. Nämä hetket tekevät hahmoista helposti lähestyttäviä.
Ironia, satiiri ja sarkasmi.
Ironia, satiiri ja sarkasmi ovat yleisiä Raamatun huumorin muotoja, erityisesti Vanhan testamentin profeetoilla, jotka käyttävät niitä epäjumalien ja kansan virheiden kritisoimiseen. Jeesuksen opetuksissa ironia ja liioittelu haastavat kuulijoiden käsityksiä, kuten Vuorisaarnassa, jossa nöyrille luvataan perintö maan päällä odotusten vastaisesti. Vihollisten tappioiden, kuten Siseran äidin turhan odotuksen tai kuningas Eglonin kuoleman, kuvaukset sisältävät ironisia ja koomisia sävyjä.
Odotusten vastaisuus ja naishahmot.
Odotusten vastaiset käänteet ovat keskeinen huumorin lähde Raamatussa. Esimerkiksi naiselle häviäminen on antiikin kontekstissa yllättävää ja siksi huvittavaa.
Huumorin tunnistaminen.
Huumorin tunnistaminen on vaikeaa, koska se on sidoksissa antiikin kieleen ja kulttuuriin. Vaikka liioittelu ja ironia ovat universaaleja, monet sanaleikit ja kulttuuriset viittaukset eivät välity käännöksissä.
Kuninkaansininen

Kuninkaansininen on tumma sinisen sävy, joka on yhdistetty aiemmin kuninkaallisuuteen, auktoriteettiin ja menestykseen, mutta nykyään sitä pidetään myös harmonian, luotettavuuden ja sympaattisuuden värinä, joka rauhoittaa ja lisää tuottavuutta. Sinisen väri on ollut harvinainen ja kallis, mikä on tehnyt siitä kuninkaiden ja jumalten värin.
Matti Knuuttila

Matti Lauri Edvard Knuuttila (s. 6. syyskuuta 1946 Ulvila) on suomalainen hammaslääkäri ja parodontologian ja geriatrisen hammaslääketieteen emeritusprofessori.
Knuuttila syntyi ekonomi Mauno Aatos Knuuttilan ja Helmi Regina Arajärven perheeseen. Hän avioitui 1969 hammaslääkäri Riitta Kososen kanssa. Knuuttila tuli ylioppilaaksi Porin Lyseosta 1965, valmistui Turun yliopistosta hammaslääketieteen lisensiaatiksi 1970, väitteli siellä hammaslääketieteen tohtoriksi 1973 ja sai siellä erikoishammaslääkärin pätevyyden 1979. 
Knuuttila oli Turun yliopistossa assistentti 1970–1972 ja apulaisopettaja 1974–1976, toimittuaan Suomen Akatemian assistenttina 1972–1974. Kuopion yliopiston apulaisprofessori hän oli 1976–1982 ja sitten Oulun yliopiston parodontologian ja geriatrisen hammaslääketieteen professori. Knuuttila oli myös Oulun yliopiston hammaslääketieteen laitoksen johtaja 1991–1993 ja Oulun yliopistosairaalan ylihammaslääkäri vuodesta 1989.
Indaani

Indaani on orgaaninen yhdiste, jonka kaava on C9H10. Se on väritön nestemäinen hiilivety. Se on bisyklinen yhdiste.
Eino Pentti

Eino Iisakki Walter Pentti (18. lokakuuta 1906 – 24. tammikuuta 1993) oli yhdysvaltalainen kestävyysjuoksija. Hän edusti Yhdysvaltoja 10 000 metrillä vuoden 1932 ja 1936 kesäolympialaisissa. Taustaltaan Pentti oli suomalaissiirtolaisten jälkeläinen, joka vietti kuitenkin vielä kouluvuodet Suomessa ennen paluutaan Yhdysvaltoihin.
Eino Pentti syntyi suomalaissiirtolaisten perheeseen Yhdysvalloissa Ironwoodissa Michiganin osavaltiossa. Lapsuutensa ja nuoruutensa hän vietti kuitenkin Suomessa, jossa hän aloitti juoksuharrastuksensa. Hän edusti nuoruudessaan Tampereen Pyrintöä ja osallistui vuonna 1928 SM-kisoihin sijoittuen 5 000 metrillä sijalle 10. Seuraavana vuonna hän oli kevään SM-maastoissa 9. ja saavutti SM-hopeaa Pyrinnön joukkueessa.
Vuonna 1930 hän palasi synnyinmaahansa Yhdysvaltoihin, jossa hän jatkoi juoksijanuraansa. Pentti sijoittui toiseksi 10 000 metrillä vuoden 1932 Yhdysvaltain olympialaisten karsinnoissa ja pääsi näin Los Angelesin kesäolympialaisiin 1932. Itse olympialaisissa hän ei päässyt maaliin kuumeen vuoksi. Hän voitti ensimmäisen Yhdysvaltain mestaruutensa (AAU) 10 000 metrillä vuonna 1934 uusien mestaruutensa vielä vuosina 1937 ja 1938. Vuoden 1936 olympialaisten karsinnoissa Pentti sijoittui toiseksi Don Lashin voittaessa uudella Yhdysvaltain ennätyksellä 31.06,9. Berliinin vuoden 1936 kesäolympialaisissa hän sijoittui 16:nneksi. Vuonna 1938 hän kilpaili uudelleen Berliinissä Saksan ja Yhdysvaltojen välisessä maaottelussa ja voitti tällä kertaa 10 000 metrin juoksun. 
Urheiluvuosien aikana 1930-luvulla Eino Pentti vieraili useamman kerran Suomessa mm. Euroopan kilpailumatkoillaan, kuten vuoden 1936 Berliinin olympialaisten jälkeen ja vuoden 1938 Berliinin Saksa–Yhdysvallat-maaottelun jälkeen. Tällöin hän kilpaili Tampereen Pyrinnön edustajana. Pentti juoksi 10 000 metriä ajassa 30.54,6 Helsingissä 17. syyskuuta 1938. Aika rikkoi Lashin amerikkalaisen ennätyksen. Hän piti ennätystä hallussaan yli sotavuosien 11 vuoden ajan, kunnes Curtis Stone rikkoi sen vuonna 1949.
Eino Pentti työskenteli aktiiviurheiluvuosinaan tavarataloketju 
Wanamaker’sin palveluksessa New Yorkissa. Yritys rahoitti myös Millrose Athletic Association-seuraa, jonka riveissä Pentti kilpaili Yhdysvaltain aktiivivuosinaan. Aktiiviurheilu-uransa jälkeen hän oli sotilaana ja hyödynsi lapsena Suomessa oppimiaan maastohiihtotaitoja kouluttaessaan Yhdysvaltain armeijan alokkaita maastohiihtoon. Hänestä kouluttautui myös fysioterapeutiksi, ja hän työskenteli arvostettuna hierojana New Yorkissa, enimmäkseen New York Athletic Clubilla. Hänen julkkisasiakkaisiinsa kuuluivat muun muassa kuuluisat näyttelijät, kuten Marlon Brando, Burt Lancaster, Frank Sinatra ja Al Pacino.
Kati Packalén

Kati Packalén (s. 1977/1978 Tampere) on Suomen Koripalloliiton toimitusjohtaja. Packalén aloitti työssä vuonna 2022. Packalénilla on pitkä historia ja toimintakentän tuntemus koripallon parissa niin pelaajana, valmentajana kuin seuratyöntekijänä Tampereen Pyrinnössä. 
Packalénin entinen puoliso La Trice Little sekä hänen lapsensa Niia Little ja Miro Little 
ovat kaikki koripalloilijoita. Packalénilla on lisäksi kolmas lapsi Mea.
Kauhajoen kaupunginvaltuusto

Kauhajoen kaupunginvaltuusto on Etelä-Pohjanmaan maakunnassa sijaitsevan Kauhajoen kaupungin ylin päättävä elin, jonka jäsenet eli valtuutetut valitaan kuntavaaleissa neljän vuoden välein. Kaupunginvaltuustossa on 35 paikkaa, joista kolmetoista on keskustan hallussa valtuustokaudella 2025–2029. Toiseksi suurin puolue on kokoomus, jolla on yksitoista paikkaa.
Kaupunginvaltuuston puheenjohtajana toimii Lasse Hautala (kesk.). Ensimmäinen varapuheenjohtaja on Jaana Kuusisto (ps.) ja toinen Eija Joensuu (kok.).
Kauhajoesta tuli kaupunki vuonna 2001. Tätä ennen valtuuston nimi oli kunnan nimityksen mukaisesti kunnanvaltuusto.
Koostumus vaaleittain.
Kauhajoen suurin puolue on ollut pitkään keskusta. Sen kannatus on vuodesta 1976 tarkasteltuna ollut pienimmillään 35,8 prosenttia äänistä vuoden 2025 kuntavaaleissa. Aiemmin keskustan kannatus on yleensä ollut 40–50 prosentin välillä.
Valtuuston toiseksi suurin puolue on perinteisesti ollut kokoomus noin 25–30 prosentin kannatuksella. Vuoden 2012 kunnallisvaaleissa perussuomalaiset nousi kokoomuksen ohi toiseksi suurimmaksi ja pysyi asemassaan vuoden 2025 vaaleihin asti, jolloin kokoomus ohitti perussuomalaiset.
Vaalitulokset ja valtuutetut.
Kausi 2025–2029.
Vuoden 2025 kuntavaaleissa perussuomalaisten kannatus laski Kauhajoella 10,7 prosenttiyksikköä, joka johti viiden valtuustopaikan menettämiseen. Kokoomuksen kannatus kasvoi lähes saman verran, 10,8 prosenttiyksikköä, ja puolue sai kolme lisäpaikkaa sekä nousi takaisin Kauhajoen toiseksi suurimmaksi puolueeksi. Vihreät ja kristillisdemokraatit saivat kumpikin viime vaaleissa menetetyn paikkansa takaisin. Sosiaalidemokraattien ja keskustan kannatus laski hieman, mutta paikkamäärä pysyi samana. Vasemmistoliitto ei saanut ehdokastaan läpi. Kokoomus ja kristillisdemokraatit olivat vaaliliitossa. Valitun valtuuston keski-ikä on 54,1 vuotta. 
Kauhajoen kaupunginvaltuustoon valittiin seuraavat jäsenet kaudelle 2025–2029:
Will Johnson

William ”Will” Johnson (s. 29. maaliskuuta 2003 Detroit, Michigan, Yhdysvallat) on yhdysvaltalainen amerikkalaisen jalkapallon pelaaja. Hänen pelipaikkansa on kulmapuolustaja. Johnson edustaa NFL-joukkue Arizona Cardinalsia. Ennen NFL-uraansa hän edusti Michiganin yliopiston joukkuetta, Cardinals varasi hänet toisella kierroksella 47. varausvuorolla .
Heinäkuussa 2025 Johnson teki nelivuotisen tulokassopimuksen Cardinalsin kanssa.
Johnson on pelannut yhden NFL;n runkosarjan ottelun. Tässä ottelussa hänellä oli yksi taklaus ja kolme puolustettua heittoa. Uran tilastot päivitetty kauden 2025 ensimmäisen peliviikon jälkeen 11. syyskuuta 2025,
Franz Wagner

Franz Jacob Wagner (s. 27. elokuuta 2001 Berliini) on saksalainen koripalloilija, pelipaikaltaan pieni laitahyökkääjä. Hän on pituudeltaan 208-senttimetrinen. Hän edustaa Pohjois-Amerikan NBA:ssa Orlando Magicia. Hän voitti Saksan maajoukkueen pelaajana maailmanmestaruuden vuonna 2023 ja Euroopan-mestaruuden vuonna 2025.
Wagner on saksalaisseura Alba Berlinin kasvatti. Hänet palkittiin Bundesliigan kauden 2018–2019 parhaana nuorena pelaajana. Hän pelasi kaudet 2019–2021 Yhdysvaltain yliopistosarjoissa Michiganin yliopiston Wolverines-joukkueessa.
NBA-seura Orlando Magic varasi Wagnerin kahdeksannella varausvuorolla. Wagner pelasi ensimmäisellä NBA-kaudellaan 2021–2022 runkosarjassa 79 ottelua, jotka kaikki avauskentällisessä. Ottelua kohden hän teki 15,2 pistettä, otti 4,5 levypalloa ja antoi 2,9 syöttöä. Hänet valittiin . Kausina 2023–2024 ja 2024–2025 Orlando ylsi pudotuspeleihin, mutta molemmilla kerroilla se putosi jatkosta ensimmäisellä kierroksella. Kauden 2024–2025 runkosarjassa Wagner teki yhden kauden tilastoennätyksensä: 24,2 pistettä, 5,7 levypalloa ja 4,7 syöttöä. Hän on pelannut neljällä kaudellaan NBA:ssa yhteensä 291 runkosarjaottelua ja 12 pudotuspeliä.
Wagner pelasi Saksan nuorisojoukkueissa alle 16-vuotiaiden EM-kilpailuissa 2017 ja alle 18-vuotiaiden EM-kilpailuissa 2019. Saksan miesten joukkueessa hän saavutti EM-pronssia 2022. MM-kilpailuissa 2023 hän voitti maailmanmestaruuden, ja hänet valittiin turnauksen kakkostähdistökentälliseen. Pariisin olympialaisissa 2024 tuloksena oli neljäs sija, ja Wagner valittiin jälleen kakkostähdistöön. EM-kilpailuissa 2025 Wagner voitti Euroopan-mestaruuden, ja hänet valittiin turnauksen ykköstähdistökentälliseen.
Myös Franz Wagnerin isoveli Moritz Wagner on pelannut NBA:ssa ja Saksan maajoukkueessa.
Hennessy (konjakki)

Jas Hennessy &amp; Cie., lyhyemmin Hennessy, on ranskalainen konjakkitislaamo, jonka kotipaikka on Cognacissa, Länsi-Ranskassa. Hennessy myy vuosittain noin 70 miljoonaa konjakkipulloa maailmanlaajuisesti, mikä tekee siitä suurimman konjakin tuottajan. Yritys toimittaa yli 40 % maailman konjakista. Yhtiön omistaa Moët Hennessy, jonka puolestaan ​​omistavat ranskalainen LVMH (66 %) ja brittiläinen Diageo (34 %).
Yritys perustettiin vuonna 1765.
Markkinointi.
Hennessy on yrittänyt laajentaa juomiensa kuluttajakuntaa tuomalla markkinoille uusia tuotteita, kuten ”Pure White”, ”Hennessy Black” ja ”Fine de Cognac”, ja markkinoimalla niitä eri kohderyhmille.
Susitetra

Susitetra ("Rhaphiodon vulpinus") on susitetroihin kuuluva kalalaji. Lajia tavataan makeista vesistä Etelä-Amerikasta.
Koko ja ulkonäkö.
Susitetra voi suurimmillaan kasvaa 63–80 cm pitkäksi. Laji on ruumiinmuodoltaan hyvin pitkänomainen ja litteähkö. Suu on suhteellisen suuri ja hieman vino. Susitetran kaksi etuhammasta ovat pitkät ja terävät. Kalan lyhyehkö selkäevä sijaitsee ruumiin takaosassa ja rintaevät ovat kookkaat. Pyrstöevän keskimmäiset ruodot ovat pidentyneet. Susitetra on väriltään selästään ruskehtava ja kyljistään harmaa.
Levinneisyys ja elintavat.
Susitetraa esiintyy Venezuelasta Argentiinaan Amazon-, Orinoco-, Paraná- ja Paraguayjokien valuma-alueilla. Laji elää niin joissa, järvissä kuin tulvatasangoillakin, ja on yöaktiivinen. Susitetran ravintoa ovat erityisesti kalat, joiden lisäksi se syö äyriäisiä ja hyönteisiä. Kala kutee tulvakaudella ja vaeltaa kutupaikoilleen. Lisääntymiskausi on marraskuulta tammikuulle.
Susitetra on suosittu urheilukalastuksen kohde.
Tuomiojärvi (albumi)

Tuomiojärvi on Timo Rautiaisen &amp; Trio Niskalaukauksen seitsemäs suomenkielinen studioalbumi, joka julkaistiin 12. syyskuuta 2025.
Albumilla on ensimmäistä kertaa mukana rumpali Aksu Hanttu, joka on vastannut myös albumin äänityksestä, miksauksesta ja tuottamisesta. Albumin kappaleiden sanoitukset ovat Timo Rautiaisen mukaan tarinoita elämästä 2020-luvun alkupuoliskon Suomessa, ja niissä välittyvät vahvasti kirjoittajansa ikä ja elon myötä hankittu elämänkokemus.
Malaki Starks

William Malaki Starks (s. 13. marraskuuta 2003) on yhdysvaltalainen amerikkalaisen jalkapallon pelaaja. Hänen pelipaikkansa on takapuolustaja. Starks edustaa NFL-joukkue Baltimore Ravensia. Ennen NFL-uraansa hän edusti Georgian yliopiston joukkuetta. Ravens varasi varasi hänet ensimmäisellä kierroksella 27. varausvuorolla . 
Toukokuussa 2025 Starks teki Ravensin kanssa nelivuotisen ja yhteensä yli 16,5 miljoonan dollarin arvoisen tulokassopimuksen.
Starks on pelannut yhden NFL:n runkosarjan ottelun. Tässä ottelussa hänellä oli yhteensä seitsemän taklausta. Uran tilastot päivitetty kauden 2025 ensimmäisen peliviikon jälkeen 11. syyskuuta 2025.
Super Bowl XXXVIII

Super Bowl XXXVIII (38.) pelattiin 1. helmikuuta 2004 Reliant Stadiumilla (nyk. NRG Stadium) Texasin Houstonissa. Ottelussa kohtasivat kotijoukkueena AFC:n New England Patriots ja vierasjoukkueena NFC:n Carolina Panthers. Vieraisjoukkue Panthersille ottelu oli ensimmäinen Super Bowl koskaan.
New England Patriots voitti ottelun kolmen pisteen erolla. Ottelu ratkesi lopullisesti, kun Patriotsin potkaisija Adam Vinatieri teki 41 jaardin kenttämaalin neljä sekuntia ennen loppua.
Super Bowl XXXVIII:n puoliaikashow jäi historiaan kohusta, joka syntyi kun Justin Timberlake paljasti kesken esityksen Janet Jacksonin rinnan. Kohun vuoksi jatkossa kaikissa Super Bowlien televisioinneissa on ollut muutaman sekunnin viive, jotta lähetyksen voi tarvittaessa katkaista.
Hot (Le Sserafim)

Hot on eteläkorealaisen tyttöbändi Le Sserafimin viides EP. Se julkaistiin 14. maaliskuuta 2025 Source Musicin kautta. EP sisältää viisi kappaletta, mukaan lukien samannimisen singlen. Tyylilajeihin kuuluu pop, rock, disko, retro, jazz, Jersey Club ja house. Yhtye aloitti Easy Crazy Hot -kiertueen vuonna 2025 mainostaakseen EP:tä yhdessä kahden edellisen EP:nsä, Easyn (2024) ja Crazyn (2024), kanssa.
Source Music

Source Music on eteläkorealainen levy-yhtiö, jonka So Sung-jin perusti vuonna 2009. Heinäkuussa 2019 Hybe Corporation osti yhtiön, jolloin yhtiöstä tuli osa yhteisnimeä "Hybe Labels". Yhtiö hallinnoi tyttöbändi Le Sserafimia ja on aiemmin manageroinut solisti Kan Mi-younia sekä tyttöbändejä Glam ja GFriend
Tim Cheveldae

Tim Cheveldae (s. 15. helmikuuta 1968 Melville, Saskatchewan) on uransa päättänyt jääkiekkoiilja ja juniorivalmentaja. Hän pelasi maalivahtina. Detroit Red Wings varasi hänet vuoden 1986 varaustilaisuudessa 64. vuorolla. Ennen NHL-debyyttiä Cheveldae ehti pelaamaan kolme kautta WHL-junioriliigan Saskatoon Bladesissa. NHL-debyytti koitti helmikuun 2. päivä 1989 vierasottelussa Calgary Flamesia vastaan.. Tulokaskaudellaan Cheveldae pelasi kaksi ottelua NHL:ssa ja 30 AHL-farmijoukkue Adirondack Red Wingsissa. Seuraavakin kausi kului lähes puoliksi NHL ja AHL-joukkueiden kesken mutta kaudelle 1990-1991 Cheveldae vakiinnutti asemansa Detroitissa.
Maaliskuussa 1994 Red Wings kauppasi hänet yhdessä Dallas Draken kanssa Winnipeg Jetsiin vaihdossa Sergei Bautiniin ja maalivahti Bob Essensaan. Winnipegissä Cheveldae joutui kilpailemaan jääajasta nuoren venäläisen Nikolai Habibulinin kanssa. Helmikuussa 1996 Jets myi hänet yhdessä vuoden 1996 kolmannen kierroksen varausvuoron kanssa Philadelphia Flyersiin vastineeksi Dominic Rousselista. Cheveldae ei kuitenkaan pelannut peliäkään Flyersin paidassa vaan solmi vapaana agenttina yksivuotisen sopimuksen Boston Bruinsiin elokuussa 1996. . Bostonissa pelejä kertyi vain kaksi ja Bruins lainasi hänet IHL:n Fort Wayne Kometsiin loppukaudeksi. Heinäkuussa 1997 Cheveldaesta tuli vapaa agentti ja hän solmi yksivuotisen sopimuksen IHL:n Las Vegas Thunderiin. 
Peliuran jälkeen Cheveldae toimi vuosina 1998-2000 Saskatoon Bladesin apuvalmentajana. 2004-2006 hän toimi WHL-joukkue Prince George Cougarsissa maalivahtivalmentajana ja 2013-2020 ja 2022-2023 jälleen Saskatoonissa maalivahtivalmentajana.
Keväällä 1989 Cheveldae voitti AHL:n Calder Cupin Adirondack Red Wingsin mukana.
Queen's Park Savannah

Queen's Park Savannah on puisto Trinidad ja Tobagon pääkaupunki Port of Spainissa. 
Puisto.
Queen's Park Savannah on Port of Spainin suurin puisto ja viheralue. Pinta-alaa sillä on noin 110 hehtaaria. Alue on tasaista ruohokenttää, jota ympäröivät sadepuut ja soihtupuut. Puistoa kiertää autotie, jonka paikalliset sanovat olevan maailman suurin liikenneympyrä. Puiston vieressä ovat niin sanotut Magnificent Seven -kartanot, Queen's Hall, Queen's Royal College, Memorial Park, kasvitieteellinen puutarha, Emperor Valleyn eläintarha, Trinidadin kansallismuseo ja kansallinen esittävien taiteiden akatemia.
Vuosittainen karnevaali on suosittu tapahtuma puistossa.
Historia.
Puistohankkeen pani alkuunsa Trinidadin kuvernöörinä vuosina 1813–1828 toiminut Ralph Woodford. Vuonna 1817 Woodford osti 232 eekkerin alkujaan sokeriruokopelona olleen St. Ann'sin tilan Peschiersien suvulta 10 363 punnan hintaan. Paikalle hän perusti puiston, jonka keskellä on edellen Peschiersien sukuhauta. Paikalliset käyttivät puistoaluetta aluksi lähinnä laidunmaana, mutta vuoteen 1828 mennessä siitä oli tullut suosittu urheilu- ja ravipaikka. Vuonna 1854 puiston eteläosaan pystytettiin katsomo urheilupelien, kuten kriketin, golfin, jalkapallon ja rugbyn seuraajia varten. Urheilun ohella puistosta tuli suosittu vapaa-ajan vieton paikka. Vierailijoiden perässä saapuivat esimerkiksi kookoksia ja jäätelöä myyvät katukauppiaat.
45. kaartin erikoistoimintaprikaati

45. kaartin erikoistoimintaprikaati () on Venäjän asevoimien maahanlaskujoukkojen prikaati, jota käytetään tiedusteluun syvällä vihollislinjojen takana. Rykmenttinä se osallistui Georgian sotaan 2008 ja Krimin miehitykseen 2014. Tämän jälkeen se laajennettiin prikaatiksi.
Osa prikaatista osallistui Antonovin lentoaseman taisteluun Venäjän aloittaessa hyökkäyksensä Ukrainaan 2022. Se torjui Ukrainan vuoden 2023 vastahyökkäystä osana Venäjän puolustuslinjaa Mala Tokmatškan eteläpuolella.
Mannila (Eura)

Mannila on kylä Eurassa. Se kuului vuoden 1970 kuntaliitokseen asti Honkilahden kuntaan. Lähellä kylää sijaitsee Pyhäjärvi, jonka rannalla on Mannilan kalasatama. 
Honkilahden kunnan ensimmäinen kansakoulu oli Mannilan kansakoulu. Koulu lakkautettiin vuonna 1999.
Nangaden piiri

Nangaden piiri () on Mosambikin pohjoisimpaan Cabo Delgadon maakuntaan kuuluva piiri eli Mosambikin toisen tason aluehallinnollinen alue. Piiri rajoittuu koillisessa Palman kaakossa Mocímboa da Praian sekä lounaassa ja lännessä Muedan piireihin. Pohjoisessa virtaa rajajoki Ruvuma, jonka takana on Tansanian valtion Mtwaran alue. Vuonna 2023 piirin väkiluvuksi arvioitiin 107 384 ihmistä. Piirin pinta-ala on 3 554 neliökilometriä.
Hallintokeskus on Nangaden taajama, joka sijaitsee linnuntietä 229 kilometriä aluekeskus Pembasta pohjoisluoteeseen. Paikallistasolla piiri jakautui kahteen hallinto-alueeseen (, P.A): P.A de Nangade-Sede ja P.A Ntamba. Hallintoalueet jaetaan edelleen paikkakuntiin (localidades).
Lukutaidottomuus oli piirissä ja koko maakunnassa vuosien 2019–2023 tilaston mukaan erittäin korkea: 49,1 prosenttia (maakunnan keskiarvo 53,8  %).
Väestön pääelinkeinoja ovat maatalous ja kalastus. Maataloustuotteista keskeisimpiä ovat maissi, riisi, pavut, maniokki, cashewpähkinät (eli munuaispuun siemenet) ja seesaminsiemenet.
Levottomuudet ja islamistinen terrorismi, puute ruuasta.
Nangaden piiri kuuluu siihen Mosambikin pohjoisosaan, jossa on 2010-luvun lopulla ja 2020 luvulla esiintynyt islamististen jihadistiryhmien tekemiä hyökkäyksiä terroritekoineen. Vuodesta 2017 maakunnassa on iskuja tehnyt jihadistijärjestö Ahlu Sunnah Wa-Jama (tai Ahlu Sunnah wa-l-Jama’ah, ASWJ) joka on saanut tukea muun muassa Isisin Keski-Afrikan osastolta (ISCAP). Isisin tavoitteena on luoda alueelle islamilainen kalifaatti. 
Samanaikaisesti piirikunnassa on ollut kriisiksi edennyt puute ruuasta.
Lauri Hannikainen (professori)

Lauri Antero Hannikainen (s. 1942) on suomalainen oikeustieteilijä, jonka erikoisalaa on kansainvälinen oikeus.
Hannikainen valmistui oikeustieteen lisensiaatiksi Helsingin yliopistosta vuonna 1971, jatkoi opintojaan Yhdysvalloissa ja väitteli oikeustieteen tohtoriksi Lapin yliopistossa vuonna 1989.
Lauri Hannikainen työskenteli Suomen ulkoasiainhallinnossa vuosina 1966–1973. Tämän jälkeen hän työskenteli vuoteen 1999 asti tutkijana Suomen Akatemiassa sekä tutkijana ja opettajana useissa suomalaisissa yliopistoissa. Vuosina 1999–2001 hän toimi Lapin yliopiston Pohjoisen ympäristö- ja vähemmistöoikeuden instituutin johtajana. Vuonna 2003 hänet nimitettiin kansainvälisen oikeuden professoriksi Turun yliopistoon, mistä jäi eläkkeelle 2009, mutta jatkaa tutkijana Eric Castrenin kansainvälisen oikeuden ja ihmisoikeuksien instituutissa Helsingin yliopistossa. 
Emeritusprofessorina Hannikainen julkaisi Maanpuolustuskorkeakoulun julkaisusarjassa perusteellisen tutkimuksen Suomen jatkosodan kansainvälisoikeudelliseksi arvioimiseksi. Julkaisussa hän kokoaa vuosien tutkimustyönsä tulokset Suomen kyvystä ja pyrkimyksestä soveltaa sodan oikeussääntöjä. Esipuheen kirjoittaneen Martti Koskenniemen mukaan Hannikainen tunnetaan kriittisestä asennoitumisestaan sodan jälkeisen ajan sotaa koskevaan ”patrioottiseen” historiankirjoitukseen. Hannikaisen mukaan Suomi aloitti jatkosodan ja oli Saksan liittolainen, vaikkei liittoa ollutkaan virallisesti paperille kirjattu. Silti Hannikainen katsoo, että sotien jälkeisessä rauhanprosessissa Suomea kohdeltiin liian ankarasti.
Hannikainen on ottanut kantaa saamelaiskäräjien rooliin suomalaisessa oikeusjärjestyksessä. Hänen mielestään valtiovallalla on suurempi oikeus tehdä päätöksiä kuin saamelaiskäräjillä, mutta neuvotteleminen ennen päätösten toimeenpanoa olisi toivottavaa. Hän on kirjoittanut myös Ahvenanmaan itsehallinnon ja ruotsinkielisyyden asemasta. Vuonna 1993 hän tuki ahvenanmaalaisten vaatimusta saada maakunnalle yhtä Suomen 16:sta europarlamenttipaikasta.
Hannikainen esiintyy Mitrohinin listassa suomalaisista KGB:n yhteyshenkilöistä lempinimellä ”Lur”.
Pyhän Kolminaisuuden katedraali (Port of Spain)

Pyhän Kolminaisuuden katedraali () on anglikaaninen kirkko Trinidad ja Tobagon pääkaupunki Port of Spainissa.
Rakennus.
Katedraali yhdistelee piirteitä Yrjöjen aikakauden arkkitehtuuriista ja goottilaisesta arkkitehtuurista. Katoon puinen palkkirakenne (ns. "hammer beam") on tehty mahonkipuusta. Seinissä on useita lasimaalattuja ikkunoita.
Historia.
Nykyisen Pyhän Kolminaisuuden katedraalin paikalla sijaitsi alkujaan Trinidadin pääkirkkona toiminut puinen Pyhän Kolminaisuuden kirkko, joka tuhoutui suuressa tulipalossa vuonna 1808. Kirkkomenoja pidettiin myöhemmin Port of Spainin kaupungintalolla. Katedraalin rakennustyöt alkoivat vuonna 1816 peruskivi valettiin Pyhän Kolminaisuuden päivänä. Rakennustyön rahoitus saatiin lahjoituksena Britannian kruunulta ja Rakennustyöt valmistuivat vuonna 1818. Kirkon vihkiäiset pidettiin Pyhän Kolminaisuuden päivänä 25. toukokuuta 1823. Pyhän Kolminaisuuden katedraali on Port of Spainin vanhin pystyssä säilynyt rakennus.
Katedraali on kärsinyt useampaan otteeseen maanjäristysten aiheuttamista vahingoista. Maanjäristyksiä on tapahtunut esimerkiksi vuosina 1825, 1918 ja myöhemmin vuonna 2018. Järistykset ovat aiheuttaneet esimerkiksi seinien halkeamia ja kattovuotoja.
Nick Emmanwori

Nicholas Ovundah Eze ”Nick” Emmanwori (s. 7. helmikuuta 2004) on yhdysvaltalainen amerikkalaisen jalkapallon pelaaja. Hänen pelipaikkansa on takapuolustaja. Emmanwori edustaa NFL-joukkue Seattle Seahawksia. Ennen NFL-uraansa hän edusti Etelä-Carolinan yliopiston joukkuetta. Seahawks varasi hänet toisella kierroksella 35. varaustilaisuudessa .
Heinäkuussa 2025 Emmanwori teki Seahawksin kanssa nelivuotisen ja yhteensä 11,6 miljoonan dollarin arvoisen tulokassopimuksen.
Emmanwori on pelannut yhden NFL:n runkosarjan ottelun. Tässä ottelussa hänellä oli yksi taklaus. Uran tilastot päivitetty kauden 2025 ensimmäisen peliviikon jälkeen 11. syyskuuta 2025.
Manu Mäkelä

Manu Mäkelä (s. 5. elokuuta 2004 Oulu) on suomalainen jääkiekkoilija, joka edustaa SM-liigajoukkue KooKoota. Hän on pelipaikaltaan vasen laitahyökkääjä.
Ura.
Mäkelä aloitti jääkiekkoilun kolmivuotiaana Oulun Kärpissä. Kaudella 2019–2020 hän toimi seuran U16-joukkueen varakapteenina. Mäkelä jakoi U16 SM-karsinnoissa 21 osumallaan joukkueen sisäisen maalipörssin voiton Aaron Hakalan kanssa. Hän siirtyi 17-vuotiaana Porin Ässien U18-joukkueeseen kaudeksi 2021–2022. Mäkelä sijoittui tehoilla 27+28=55 koko U18 SM-sarjan pistepörssissä toiseksi edellään vain Jokereiden Nestor Noiva. Nousukarsintasarjassa hän oli Ässien paras pistemies ja syöttäjä tehoilla 3+11=14.
Kaudella 2023–2024 Mäkelä voitti tehoilla 19+29=48 Ässien U20-joukkueen sisäisen pistepörssin. Hän oli myös joukkueen paras maalintekijä Otso Ylitalon kanssa ja paras syöttäjä Iivari Heikkisen kanssa. Mäkelä voitti kauden päätteeksi U20 Suomen-mestaruuden. Kaudeksi 2024–2025 hän siirtyi KooKoon U20-joukkueeseen. Mäkelä nousi joukkueen varakapteeniksi. Hän voitti tehoilla 19+38=57 koko U20 SM-sarjan piste- ja syöttöpörssin. Mäkelä palkittiin pistepörssivoitostaan Kari Jalonen -palkinnolla ja hänet valittiin ensimmäiseen tähdistökentälliseen.
Maaliskuussa 2025 KooKoo teki Mäkelän kanssa 1+1-vuotisen ja elokuun loppuun asti kestävän koeajan sisältävän SM-liigasopimuksen. Koejakson päätteeksi hän sai seuraan jatkosopimuksen. Mäkelä teki liigadebyyttinsä kauden 2025–2026 avauskierroksella 9. syyskuuta 2025 entistä seuraansa Porin Ässiä vastaan. Mäkelä merkittiin KooKoon nelosketjun oikeaan laitaan Miska Siikosen ja Vilmos Gallón viereen. Hän sai ottelussa jääaikaa 11.07 minuuttia ja hänelle merkittiin teholukema –1. Liigauransa avausmaalin Mäkelä teki toisessa ottelussaan, runkosarjan kolmannella kierroksella 13. syyskuuta 2025 SaiPaa vastaan. Mikko Outinen valitsi hänet ottelun Alumnien tähtien kolmostähdeksi.
Pelityyli.
KooKoon kotisivut mainitsivat Mäkelän vahvuuksiksi hänen sopimusuutisensa yhteydessä maaliskuussa 2025 hyökkäyspään pelin ja kiekollisen pelaamisen. Hän on itse luonnehtinut olevansa hyökkääjä, joka pystyy tekemään pisteitä, mutta pelaamaan myös kovaa peliä, taklaamaan, karvaamaan sekä suojaamaan kiekkoa. Mäkelä on maininnut kehityskohteekseen puolustuspelaamisen. Hän on kertonut seuranneensa ja ottavansa peliinsä oppia SM-liigassa Jori Lehterältä ja NHL:ssä Leon Draisaitlilta.
Muuta.
Mäkelä on opiskellut talotekniikkaa WinNovassa.
Tristan da Silva

Tristan da Silva (s. 15. toukokuuta 2001 München) on saksalainen koripalloilija, pelipaikaltaan pieni laitahyökkääjä. Hän on pituudeltaan 203-senttimetrinen. Hän edustaa Pohjois-Amerikan NBA:ssa Orlando Magicia. Hän voitti Saksan maajoukkueen pelaajana Euroopan-mestaruuden vuonna 2025.
Da Silva pelasi kaudet 2020–2024 Yhdysvaltain yliopistosarjoissa Coloradon yliopiston Buffaloes-joukkueessa.
NBA-seura Orlando Magic varasi da Silvan 18. varausvuorolla. Da Silva pelasi ensimmäisellä NBA-kaudellaan 2024–2025 runkosarjassa 74 ottelua, joista 38 ottelua avauskentällisessä. Ottelua kohden hän teki 7,2 pistettä, otti 3,3 levypalloa ja antoi 1,5 syöttöä. Hän pelasi muutaman minuutin kahdessa Orlandon viidestä pudotuspelistä.
Da Silva pelasi Saksan alle 20-vuotiaiden maajoukkueessa. Hän voitti Saksan miesten maajoukkueessa kultaa EM-kilpailuissa 2025.
Da Silvan isä on lähtöisin Brasiliasta ja otteli siellä ammattilaisnyrkkeilijänä. Myös da Silvan isoveli Oscar da Silva on pääsarjatason koripalloilija.
Nelson (Trinidad ja Tobago)

Nelson on saari Trinidad ja Tobagossa Trinidadin saaren länsipuolella Parianlahdella. 
Maantiede.
Nelson sijaitsee Parianlahdella Trinidad ja Tobagossa maan pääkaupunki Port of Spainista länteen. Viisi muuta saarta Nelsonin lähistöllä ovat Caledonia, Craig, Lenagan, Rock ja Pelican, vaikkakin Craigia ja Caledoniaa yhdistää matala koralliriutta. Saaret tunnetaan yhteisnimellä Five Islands tai trinidadin kreoliksi myös nimellä "down de islands".
Historia.
Ennen eurooppalaisten saapumista useat eri intiaanit käyttivät Nelsonin saarta. Waraot ja nepuyot harjoittivat Nelsonissa kalastusta ja kaupankäyntiä. Euroopasta saapuneet espanjalaiset ja myöhemmin britit linnoittivat saarta. Saaren vanhin säilynyt rakennus on brittien orjatyövoimalla vuonna 1802 rakennuttamat sotilaiden parakit. Vuosien 1866 ja 1917 välillä saari oli Trinidadille saapuvien kiinalaisten ja intialaisten siirtotyöläisten tarkastuskeskus. Tällä ajanjaksolla Nelsonin kautta Trinidadille saapui 116 483 intialaista siirtotyöläistä. Nelsonilla siirtotyöläisille tehtiin terveystarkastus ja sairaat siirtolaiset siirrettiin Lenaganin saarelle. Terveet siirtolaiset viettivät saarella 10 päivää mahdollisesta merisairaudesta toipumiseen ja maahanmuuttoasiakirjojen täyttämistä varten. Toisen maailmansodan aikana saarelle internoitiin Euroopasta pakenevia juutalaisia. Maailmansodan aikana saarta käytti myös Yhdysvaltain laivasto, joka rakennutti saarelle tykkiasemia. Vuoden 1970 black power -kapinan jälkeen saarella pidettiin kapinan yhteydessä pidätettyjä poliittisia vankeja.
Jihaad Campbell

Jihaad Campbell (s. 24. helmikuuta 2004 New Jersey, Yhdysvallat) on yhdysvaltalainen amerikkalaisen jalkapallon pelaaja. Hänen pelipaikkansa on tukimies. Campbell edustaa NFL-joukkue Philadelphia Eaglesia. Ennen NFL-uraansa hän edusti Alabaman yliopiston joukkuetta. Eagles varasi hänet ensimmäisellä kierroksella 31. vaarausvuorolla .
Kesäkuussa 2025 Campbell teki Eaglesin kanssa nelivuotisen ja yhteensä yli 14,903 miljoonan dollarin arvoisen tulokassopimuksen.
Campbell on pelannut yhden NFL:n runkosarjan ottelun. Tässä ottelussa hänellä oli yhteensä kolme taklausta, yksi puolustettu heitto ja yksi aiheutettu rähmäys. Uran tilastot päivitetty kauden 2025 ensimmäisen peliviikon jälkeen 11. syyskuuta 2025.
Merville (Haute-Garonne)

Merville () on kunta Ranskan eteläosassa Haute-Garonnen departementissa Oksitanian alueella. Se sijaitsee Garonnejoen varrella, noin 22 kilometriä Toulousen kaupungista luoteeseen.
Kaupunki on ollut olemassa jo roomalaisten hallintakaudella. Kylä oli keskiajalla linnoitettu. Musta prinssi tuhosi kylän vuonna 1359, mutta se rakennettiin uudelleen nykyisen Château de Merville -linnan paikalle. Vuonna 1734 Mervillen herruuden sai Henri-Auguste de Chalvet Rochemonteix, joka oli Ranskan kuningas Ludvig XV:n hoviherra. Hän päätti rakentaa itselleen uuden linnan kylän paikalle. Hän siirsi asukkaat muualle, purki kylän ja siellä sijainneet kaksi linnaa sekä täytti vanhat vallihaudat. 
Linnan omistaa nykyään markiisi de Chalvet Rochemonteix’n suorat jälkeläiset. Linnan erikoisuus on puksipuutarha, joka on suojeltu. Puutarhassa on 6 kilometriä pitkä labyrintti, joka on Euroopan pisin.
Kunnan keskustassa on Saint-Saturninin kirkko, joka on omistettu Pyhälle Saturninukselle, marttyyrille ja Toulousen ensimmäiselle piispalle. Vuonna 1360 rakennettu aiempi kirkko paloi maan tasalle vuonna 1807. Nykyinen kirkko vihittiin käyttöön vuonna 1830. Kirkon sisällä on trompe-l'oeil-maalauksia.
Emil Kuusla

Emil Kuusla (s. 11. tammikuuta 2005 Helsinki) on suomalainen jääkiekkoilija, joka pelaa SM-liigajoukkue Saimaan Pallossa. Hän on pelipaikaltaan vasen laitahyökkääjä.
Ura.
Seuraura.
Kuusla aloitti jääkiekkoilun nelivuotiaana Jokereissa. Hän voitti kaudella 2018–2019 C-nuorten SM-hopeaa. Kausi 2020–2021 Kuuslalta jäi kokonaan väliin, osittain myös siksi, että joulukuun 2020 vaihteessa pääkaupunkiseudulla juniorikiekkoilun kilpailutoiminta keskeytettiin koronavirusrajoitusten vuoksi. Kaudella 2022–2023 hän oli tehoilla 18+17=35 Jokereiden U20-joukkueen toiseksi paras maalintekijä ja kolmanneksi paras pistemies. Kuusla voitti myös joukkueen sisäisen tehotilaston lukemalla +20. Kuusla valittiin U20 SM-sarjan helmikuun kuukauden nuoreksi pelaajaksi. Hän voitti kauden päätteeksi SM-hopeaa.
Kesäkuussa 2023 Kuuslan uutisoitiin tehneen Jokereiden kanssa vuoden mittaisen Mestis-sopimuksen. Hän pelasi sarjassa tulokaskaudellaan 2023–2024 32 runkosarjaottelua tehopistein 6+9=15 ja kuusi pudotuspeliottelua tehden neljä syöttöpistettä. Kuusla oli pudotuspeleissä joukkueen paras syöttäjä sekä jakoi sisäisen pistepörssin voiton Oskari Kalajanniskan ja Olavi Vauhkosen kanssa. Helmikuussa 2024 hän teki Jokereiden kanssa 1+1-vuotisen jatkosopimuksen. Kaudella 2024–2025 Kuusla pelasi runkosarjassa vain 21 ottelua tehden niissä kuitenkin tehot 6+11=17. Pudotuspeleissä hän pelasi 12 ottelua tehopistein 2+3=5. Viidennessä finaaliottelussa 31. maaliskuuta 2025 Iisalmen Peli-Karhuja vastaan Kuusla teki maalin sekä sai syöttöpisteen Arttu Lausniemen 3–2-voittomaaliin, joka ratkaisi Jokereille Mestiksen mestaruuden ensimmäisessä jatkoerässä ajassa 70.57. Hän pelasi myös yhden liigakarsintaottelun tehden yhden syöttöpisteen.
Kaudeksi 2025–2026 Kuusla siirtyi vuoden mittaisella sopimuksella SM-liigajoukkue Saimaan Palloon. Hän teki liigadebyyttinsä runkosarjan avauskierroksella 9. syyskuuta 2025 KalPaa vastaan. Kuusla merkittiin SaiPan kolmosketjun oikeaan laitaan Samu Baun ja Janne Naukkarisen viereen. Hän sai ottelussa jääaikaa 13.44 minuuttia ja hänelle merkittiin teholukema +1. Liigauransa avausmaalin Kuusla teki 28. marraskuuta 2025 vieraissa JYPiä vastaan.
Maajoukkueura.
Kuusla pelasi alle 18-vuotiaiden MM-kilpailuissa vuonna 2023. Yhteensä hän on pelannut 23 nuorten ja 20 poikien maaottelua.
Muuta.
Kuuslan isä Juha pelasi omalla urallaan hyökkääjänä alempia sarjoja Vantaa HT:n ja PHT:n joukkueissa. Emil Kuusla on maininnut esikuvakseen Brad Marchandin.
Kuusla on harrastanut myös jääpalloa, jossa hän voitti alle 15-vuotiaiden poikien Suomen-mestaruuden Botnia-69:n joukkueessa vuonna 2019.
Andreas Obst

Andreas Obst (s. 13. heinäkuuta 1996 Halle (Saale)) on saksalainen koripalloilija, pelipaikaltaan takapelaaja. Hän on pituudeltaan 191-senttimetrinen. Hän edustaa Bundesliigassa Bayern Müncheniä. Hän voitti Saksan maajoukkueen pelaajana maailmanmestaruuden vuonna 2023 ja Euroopan-mestaruuden vuonna 2025.
Obst on pelannut suurimman osan seuraurastaan Saksassa. Kauden 2018–2019 hän edusti Espanjassa Obradoiro CAB:tä. Saksassa hän on pelannut Bambergissa, Gießenissä, Oettinger Rocketsissa, kausina 2019–2021 Ratiopharm Ulmissa ja vuodesta 2021 alkaen Bayern Münchenissä. Hän on voittanut Saksan-mestaruuden vuosina 2015 ja 2016 Bambergissa sekä vuosina 2024 ja 2025 Münchenissä. Hän on pelannut kausina 2021–2025 Euroliigassa 114 ottelua.
Obst pelasi Saksan alle 16-, alle 18- ja alle 20-vuotiaiden maajoukkueissa. Saksan miesten maajoukkueessa hän on pelannut olympialaisissa vuosina 2021 ja 2024, MM-kilpailuissa vuosina 2019 ja 2023 sekä EM-kilpailuissa vuosina 2022 ja 2025. Hän saavutti EM-pronssia 2022 ja voitti maailmanmestaruuden vuonna 2023. Pariisin olympialaisissa 2024 tuloksena oli neljäs sija. Vuonna 2025 hän voitti Euroopan-mestaruuden.
Råsted

Råsted on taajama Randersin kunnassa Tanskassa. Taajamassa oli 310 asukasta vuoden 2025 alussa.
Spentrup

Spentrup on taajama Randersin kunnassa Tanskassa. Taajamassa oli 2 342 asukasta vuoden 2025 alussa.
Stevnstrup

Stevnstrup on taajama Randersin kunnassa Tanskassa. Taajamassa oli 2 696 asukasta vuoden 2025 alussa.
Tvede

Tvede on entinen taajama Randersin kunnassa Tanskassa. Taajamassa oli 201 asukasta vuoden 2022 alussa.
Tånum

Tvede on taajama Randersin kunnassa Tanskassa. Taajamassa oli 210 asukasta vuoden 2025 alussa.
Udbyhøj Vasehuse

Udbyhøj Vasehuse on entinen taajama Randersin kunnassa Tanskassa. Taajamassa oli 212 asukasta vuoden 2020 alussa.
Uggelhuse

Uggelhuse on taajama Randersin kunnassa Tanskassa. Taajamassa oli 428 asukasta vuoden 2025 alussa.
Værum

Værum on taajama Randersin kunnassa Tanskassa. Taajamassa oli 300 asukasta vuoden 2025 alussa.
Ålum

Ålum on taajama Randersin kunnassa Tanskassa. Taajamassa oli 271 asukasta vuoden 2025 alussa.
Trey Amos

Trenayvian ”Trey” Amos (s. 3. maaliskuuta 2002) on yhdysvaltalainen amerikkalaisen jalkapallon pelaaja. Hänen pelipaikkansa on kulmapuolustaja. Amos edustaa NFL-joukkue Washington Commandersia. Ennen NFL-uraansa hän edusti Louisianan yliopiston, Alabaman yliopiston ja Mississippin yliopiston joukkueita. Commanders varasi hänet toisella kierroksella 61. varausvuorolla . 
Heinäkuussa 2025 Amos teki Commandersin kanssa nelivuotisen tulokassopimuksen. 
Amos on pelannut yhden NFL:n runkosarjan ottelun. Tässä ottelussa hänellä oli yhteensä kaksi taklausta ja yksi puolustettu heitto. Uran tilastot päivitetty kauden 2025 ensimmäisen peliviikon jälkeen 11. syyskuuta 2025.
Øster Bjerregrav

Øster Bjerregrav on taajama Randersin kunnassa Tanskassa. Taajamassa oli 1 024 asukasta vuoden 2025 alussa.
Tord Harlin

Tord Gösta Harlin (s. 30. toukokuuta 1935) on ruotsalainen pappi, joka toimi Uppsalan hiippakunnan ensimmäisenä piispana vuosina 1990–2000 (tätä ennen Uppsalassa oli vain arkkipiispa). Harlin harrastaa valokuvausta ja on eläkkeelle jäätyään järjestänyt näyttelyitä sekä julkaissut valokuvakirjoja.
Onni Lind

Onni Ilari Lind (s. 11. tammikuuta 2005 Helsinki) on suomalainen jääkiekkoilija, joka pelaa SM-liigajoukkue Pelicansissa. Hän on pelipaikaltaan oikea laitahyökkääjä.
Ura.
Seuraura.
Lind on Vuosaaren Viikinkien kasvatti. Kaudella 2020–2021 hän toimi seuran U18-joukkueen varakapteenina. Kaudeksi 2021–2022 Lind siirtyi Jokereiden U18-joukkueeseen, jossa hän voitti SM-hopeaa. Kauden 2022–2023 päätteeksi Lind voitti U20 SM-hopeaa.
Kesäkuussa 2023 Lindin uutisoitiin tehneen Jokereiden kanssa vuoden mittaisen Mestis-sopimuksen. Hänet nimettiin ennen ensimmäistäkään miesten peleissä pelattua ottelua joukkueen varakapteeniksi kaudeksi 2023–2024. Lind pelasi tulokaskaudellaan 31 runkosarjaottelua tehopistein 4+8=12 ja kuusi pudotuspeliottelua tehden yhden maalin. Helmikuussa 2024 hän teki Jokereiden kanssa 1+1-vuotisen jatkosopimuksen. Kaudella 2024–2025 Lind pelasi 42 runkosarjaottelua tehopistein 5+3=8 ja kahdeksan pudotuspeliottelua tehopistein 3+1=4. Hän voitti Mestiksen mestaruuden. Lind pelasi myös viisi liigakarsintaottelua ilman tehopisteitä.
Kaudeksi 2025–2026 Lind siirtyi kaksivuotisella sopimuksella SM-liigajoukkue Pelicansiin. Hän teki liigadebyyttinsä runkosarjan avauskierroksella 9. syyskuuta 2025 Kiekko-Espoota vastaan. Lind merkittiin Pelicansin kolmosketjun oikeaan laitaan Christoffer Forsbergin ja Kim Niemisen viereen. Hän sai ottelussa jääaikaa 10.36 minuuttia.
Maajoukkueura.
Lind pelasi alle 18-vuotiaiden MM-kilpailuissa vuonna 2023. Hän pelasi myös alle 18-vuotiaiden Hlinka Gretzky Cupissa vuonna 2022, jolloin Lind voitti pronssia. Yhteensä hän on pelannut 24 nuorten ja 19 poikien maaottelua. Heinäkuussa 2024 Lind toimi Suomen alle 20-vuotiaiden ns. haastajamaajoukkueen kapteenina.
Muuta.
Lindin isoveli Paavo pelaa puolustajana Ruotsin neljänneksi korkeimmalla sarjatasolla HockeyTvåan-joukkue Åmalsissa. Veljesten isä Juha Lind on olympiapronssimitalisti (Nagano 1998), joka pelasi omalla urallaan pudotuspelit mukaan lukien yhteensä 488 SM-liigaottelua Jokereissa ja toimi myös joukkueen kapteenina kaudella 2004–2005. Juha pelasi myös yhteensä 148 NHL-ottelua Dallas Starsissa ja Montreal Canadiensissa. Hänet on aateloitu Suomen Jääkiekkoleijonaksi numerolla 213. Onnin isoisä on Yleisradion entinen uutisankkuri ja toimittaja Arvi Lind.
Onni Lind valmistui ylioppilaaksi Mäkelänrinteen lukiosta keväällä 2025. Hän on harrastanut myös jääpalloa, jossa Lind voitti alle 15-vuotiaiden poikien Suomen-mestaruuden Botnia-69:n joukkueessa vuonna 2019 sekä alle 17-vuotiaiden poikien Suomen-mestaruuden Botnian ja HIFK:n yhdistelmäjoukkueessa vuonna 2021.
Elokuussa 2023 "Iltalehti" uutisoi syyttäjälaitoksen vahvistaman rangaistusmääräyksen mukaan Lindin käyneen käsiksi kahteen virkatehtävissä olleeseen matkalippujen tarkastajaan metrossa ja metroaseman laiturilla Itäkeskuksessa. Teonkuvauksen mukaan tarkastuksen yhteydessä kaksi lipuntarkastajaa sai lieviä vammoja. Poliisi kirjoitti järjestystä ylläpitävän henkilön vastustamiseen syyllistyneelle Lindille 16 päiväsakkoa, jotka tekivät nuoren hyökkääjän tuloilla 96 euroa. Lisäksi Lind joutui maksamaan 40 euron suuruisen rikosuhrimaksun.
Isaac Bonga

Isaac Evolue Etue Bofenda Bonga (s. 8. marraskuuta 1999 Neuwied) on saksalainen koripalloilija, pelipaikaltaan laitahyökkääjä tai takapelaaja. Hän on pituudeltaan 203-senttimetrinen. Hän edustaa Serbian koripalloliigassa KK Partizania. Hän pelasi Pohjois-Amerikan NBA:ssa kausina 2018–2022. Hän voitti Saksan maajoukkueen pelaajana maailmanmestaruuden vuonna 2023 ja Euroopan-mestaruuden vuonna 2025..
NBA-seura Philadelphia 76ers varasi Bongan 39. varausvuorolla. Bonga myytiin ennen kauden alkua Los Angeles Lakersiin, jossa hän pelasi yhden kauden. Hän edusti kaudet 2019–2021 Washington Wizardsia ja kauden 2021–2022 Toronto Raptorsia. Hän pelasi neljän NBA-kautensa aikana runkosarjassa 143 ottelua, joissa hän ottelua kohden teki 3,1 pistettä, otti 2,2 levypalloa ja antoi 0,8 syöttöä. Kahdella viimeisellä kaudellaan hän pelasi yhteensä viisi pudotuspeliä.
Bonga edusti ennen NBA-kausiaan Saksassa Skyliners Frankfurtia. Kaudet 2022–2024 hän edusti Bayern Müncheniä ja siirtyi sen jälkeen serbialaisseura KK Partizaniin.
Bonga pelasi Saksan alle 16-, alle 18- ja alle 19-vuotiaiden maajoukkueissa. Saksan miesten maajoukkueessa hän on pelannut olympialaisissa vuosina 2021 ja 2024, MM-kilpailuissa vuonna 2023 sekä EM-kilpailuissa vuonna 2025. Hän voitti maailmanmestaruuden vuonna 2023 ja Euroopan-mestaruuden vuonna 2025, ja jälkimmäisessä hänet valittiin turnauksen parhaaksi puolustuspelaajaksi. Pariisin olympialaisissa 2024 tuloksena oli neljäs sija.
Bongan vanhemmat ovat lähtöisin Kongon demokraattisesta tasavallasta. Hänen veljensä Tarsis Bonga on jalkapalloilija.
Anéza

Anéza () on Kreikan kylä, joka kuuluu hallinnollisesti Ártan kuntaan, Ártan alueyksikköön ja Epeiroksen alueeseen. Kylän väkiluku on 946 (2021).
Anézan kylä sijaitsee Amvrakikóslahden pohjoispuolella noin kymmenen kilometriä lounaaseen Ártan kaupungista ja noin kaksi kilometriä sisämaahan lahden rannasta. Anéza muodostaa myös laajemman kyläyhdyskunnan (Δημοτική Κοινότητα Ανέζης, "Dimotikí Koinótita Anézis"), johon kuuluvat varsinaisen Anézan kylän lisäksi kylät Apómero ja Mýtikas. Koko yhdyskunnan väkiluku on (2021).
Chalkiádes

Chalkiádes () on Kreikan kylä, joka kuuluu hallinnollisesti Ártan kuntaan, Ártan alueyksikköön ja Epeiroksen alueeseen. Kylän väkiluku on (2021).
Chalkiádesin kylä sijaitsee noin viisi kilometriä länteen Ártan kaupungista. Chalkiádes muodostaa oman kyläyhdyskuntansa (Δημοτική Κοινότητα Χαλκιάδων, "Dimotikí Koinótita Chalkiádon"), johon ei kuulu muita asutuksia.
Eleoúsa (Árta)

Eleoúsa () on Kreikan kylä, joka kuuluu hallinnollisesti Ártan kuntaan, Ártan alueyksikköön ja Epeiroksen alueeseen. Kylän väkiluku on 973 (2021).
Eleoúsan kylä sijaitsee noin kaksi kilometriä länteen Ártan kaupungista ja on osa sen kaupunkiyhdyskuntaa.
Graikochóri

Graikochóri (, ) on Kreikan kaupunki, joka kuuluu hallinnollisesti Igoumenítsan kuntaan, Thesprotian alueyksikköön ja Epeiroksen alueeseen. Kaupungin väkiluku on (2021).
Graikochórin pieni kaupunki sijaitsee noin kaksi kilometriä itäkaakkoon Igoumenítsan kaupungista, ja on nykyisin käytännössä sen esikaupunkia. Graikochóri muodostaa myös laajemman kaupunkiyhdyskunnan (Δημοτική Κοινότητα Γραικοχωρίου, "Dimotikí Koinótita Graikochoríou"), johon kuuluvat varsinaisen Graikochórin kaupungin lisäksi kylät Drosiá ja Filothéi. Koko yhdyskunnan väkiluku on (2021).
Grammenítsa

Grammenítsa () on Kreikan kylä, joka kuuluu hallinnollisesti Ártan kuntaan, Ártan alueyksikköön ja Epeiroksen alueeseen. Kylän väkiluku on (2021).
Grammenítsan kylä sijaitsee noin viisi kilometriä pohjoiseen Ártan kaupungista. Grammenítsa muodostaa myös laajemman kyläyhdyskunnan (Δημοτική Κοινότητα Γραμμενίτσης, "Dimotikí Koinótita Grammenítsis"), johon kuuluvat varsinaisen Grammenítsan kylän lisäksi kylät Skamniá ja Vrysoúles. Koko yhdyskunnan väkiluku on (2021).
Kalamiá

Kalamiá () on Kreikan kylä, joka kuuluu hallinnollisesti Ártan kuntaan, Ártan alueyksikköön ja Epeiroksen alueeseen. Kylän väkiluku on 934 (2021).
Kalamián kylä sijaitsee noin viisi kilometriä länteen Ártan kaupungista. Kalamiá muodostaa oman kyläyhdyskuntansa (Δημοτική Κοινότητα Καλαμιάς, "Dimotikí Koinótita Kalamiás"), johon ei kuulu muita asutuksia.
Koutselió

Koutselió (, ) on Kreikan kylä, joka kuuluu hallinnollisesti Ioánninan kuntaan, Ioánninan alueyksikköön ja Epeiroksen alueeseen. Kylän väkiluku on (2021).
Koutselión kylä sijaitsee noin 11 kilometriä eteläkaakkoon Ioánninan kaupungista. Se on rakennettu noin 543 metrin korkeuteen merenpinnasta laskettuna. Koutselió muodostaa myös laajemman kyläyhdyskunnan (Δημοτική Κοινότητα Κουτσελιού, "Dimotikí Koinótita Koutselioú"), johon kuuluu varsinaisen Koutselión kylän lisäksi Gorítsan kylä. Koko yhdyskunnan väkiluku on (2021).
Mýtikas (Préveza)

Mýtikas () on Kreikan kylä, joka kuuluu hallinnollisesti Prévezan kuntaan, Prévezan alueyksikköön ja Epeiroksen alueeseen. Kylän väkiluku on (2021).
Mýtikasin kylä sijaitsee Epeiroksen länsirannikolla Joonianmeren rannalla noin seitsemän kilometriä luoteeseen Prévezan kaupungista. Kylässä on kalastussatama. Mýtikas muodostaa oman kyläyhdyskuntansa (Δημοτική Κοινότητα Μύτικα, "Dimotikí Koinótita Mýtika"), johon ei kuulu muita asutuksia.
Epeiroksen Mýtikasta ei tule sekoittaa samalla rannikolla etelämpänä Aitolia-Akarnaniassa sijaitsevaan Mýtikasin kylään.
Neochóri (Árta)

Neochóri (, ) on Kreikan kylä, joka kuuluu hallinnollisesti Nikólaos Skoufásin kuntaan, Ártan alueyksikköön ja Epeiroksen alueeseen. Kylän väkiluku on (2021).
Neochórin kylä sijaitsee noin 13 kilometriä etelään Ártan kaupungista. Neochóri muodostaa oman kyläyhdyskuntansa (Δημοτική Κοινότητα Νεοχωρίου, "Dimotikí Koinótita Neochoríou"), johon ei kuulu muita asutuksia.
Neochorópoulo

Neochorópoulo (, ) on Kreikan kylä, joka kuuluu hallinnollisesti Ioánninan kuntaan, Ioánninan alueyksikköön ja Epeiroksen alueeseen. Kylän väkiluku on (2021).
Neochorópoulon kylä sijaitsee sijaitsee noin viisi kilometriä etelälounaaseen Ioánninan kaupungista, ja on nykyisin käytännössä sen esikaupunkialuetta. Se on rakennettu noin 554 metrin korkeuteen merenpinnasta laskettuna.
Neochorópoulo muodostaa myös laajemman kyläyhdyskunnan (Δημοτική Κοινότητα Νεοχωροπούλου, "Dimotikí Koinótita Neochoropoúlou"), johon kuuluu varsinaisen Neochorópoulon kylän lisäksi Káto Neochorópoulon kylä. Koko yhdyskunnan väkiluku on (2021).
Néos Oropós

Néos Oropós () on Kreikan kylä, joka kuuluu hallinnollisesti Prévezan kuntaan, Prévezan alueyksikköön ja Epeiroksen alueeseen. Kylän väkiluku on (2021).
Néos Oropóksen kylä sijaitsee noin 24 kilometriä pohjoiseen Prévezan kaupungista. Neós Oropós muodostaa oman kyläyhdyskuntansa nimeltä Oropós (Δημοτική Κοινότητα Ωρωπού, "Dimotikí Koinótita Oropoú"), johon ei kuulu muita asutuksia.
Olympiáda (Ioánnina)

Olympiáda (, ) on Kreikan kylä, joka kuuluu hallinnollisesti Ioánninan kuntaan, Ioánninan alueyksikköön ja Epeiroksen alueeseen. Kylän väkiluku on 318 (2021).
Olympiádan kylä sijaitsee noin kuusi kilometriä länteen Ioánninan kaupungista. Se on rakennettu noin 498 metrin korkeuteen merenpinnasta laskettuna. Kylä on osa Mármaran kyläyhdyskuntaa. Olympiáda on nimetty Aleksanteri Suuren äidin Olympiaan mukaan.